open-index/open-wikipedia-markdown huggingface dataset:
Քնել եմ ուզում

«**Ուզում եմ քնել**», ռուս գրող Անտոն Պավլովիչ Չեխովի պատմվածքը։ Առաջին անգամ հրատարակվել է «Պետերբուրգյան թերթում» № 24-ում 1888 թվականի հունվարի 25-ին «Ա. Չեխոնտե» ստորագրությամբ, 2 տարի անց տպագրվել է «Մռայլ մարդիկ» ժողովածուում։

## Ստեղծում
Պատմվածքի ստեղծման մասին հայտնի է Չեխովի և Պլեշչեևի նամակագրությունից։ Նա շտապեցրել է Անտոն Պավլովիչին շուտ ավարտել «Տափաստանը», սակայն փոքր արձակին ձգտող Չեխովը ուրախ էր կես օր տրամադրել «վատ պատմվածքին» (ինչպես ինքն է այն անվանել հունվարի 23-ի նամակում) «Պետերբուրգյան թերթի» համար, մանավանդ որ դա նրան «արագ» փող է բերել (12 կոպեկ տողի համար)։ «Մռայլ մարդիկ» ժողովածուի համար Չեխովը կրճատել է Վարկայի տանջանքների նկարագրությունն ու հավելել եզրափակիչ արտահայտությունը։ Պատմվածքի գաղափարի վերաբերյալ քննադատ Իզմայլովը կարծիք է հայտնել, որ քնից զրկված երեխայի հոգեբանությունը Չեխովին ծանոթ է եղել գիմնազիական մանկությունից և ընտանեկան կրպակում աշխատելու ժամանակվանից։

## Սյուժե
13-ամյա Վարկան, որը կորցրել է հորը, որպես աղախին աշխատանքի է տեղավորվում կոշկակարի տանը։ Ամբողջ օրը նա ստիպված է կատարել տանտերերի հանձնարարությունները, սակայն, չնայած հոգնածությանը, նրան չի հաջողվում քնել, քանի որ նրան հանձնարարում են հետևել լաց լինող երեխային, որը անընդհատ գոռում է՝ չցանկանալով քնել։ Մշտապես զրկված լինելով քնելու հնարավորությունից՝ Վարկան հաճախ ննջում է երեխային խնամելիս։ Նա կրկին տեսնում իր հոր մահվան հանգամանքները։ Մի օր Վարկայի գլծում մի պարզ միտք է ծնվում, թե ինչպես կարելի է հանդարտեցնել իրեն խանգարող երեխային. նա խեղդում է նրան «և մի րոպե անց նա խորը քնում է, ինչպես մեռյալը…»

## Արձագանք
Պատմվածքն արժանացել է ոչ միանշանակ արձագանքների, քննադատության ուշադրությանն է արժանացել սյուժեի «ոչ ռեալիստական» լինելը։ Բելետրիսիստներ Ն. Մ. Եժովի և Լազարև-Գրուզինսկու նամակագրությունում առաջինը կողմ է եղել այդ դիրքորոշմանը, մինչդեռ երկրորդը իդեալականացրել է պատմվածքը՝ այն անվանելով իր համար օրինակ։ Նման վեճ է ծագել Էրթելի մոտ Գորբունով-Պոսադովի հետ, որտեղ Էրթելը, պաշտպանելով պատմվածքի ճշմարտացիությունը, հայտարարել է նման դեպքերի գոյության մասին և օրինակ է բերել թերթի թարմ հոդվածը, որտեղ մանկահասակ դայակը երեխային կերակրել է լուցկիներով։ Գորբունով-Պոսադովը, սակայն, փորձել է ավելի ուշ հրապարակել տարբեր գրողների պատմվածքների ժողովածուն, որտեղ պատրաստվում էր տպել և «Ուզում եմ քնել» ստեղծագործությունը։ Նրա ուսուցիչ Լև Տոլստոյը, որը բարձր է գնահատել Չեխովին, Անտոն Պավլովիչի պատմվածքներից հատում առանձնացրել է «Ուզում ես քնել» ստեղծագործությունը։

### Ռեմեյք
Գրող Քեթրին Մենսֆիլդը Չեխովի ստեղծագործության գաղափարը վերցրել  է իր «Երեխան, որը հոգնել է» կարճ պատմվածքի համար (անգլ.՝ «The Child Who Was Tired»).

## Ծանոթագրություններ

Կատեգորիա:1888 գրքեր
Կատեգորիա:1888 պատմվածքներ
Կատեգորիա:Անտոն Չեխովի ստեղծագործություններ
Թատրոն կամ Թշվառներ

**Թատրոն կամ Թշվառներ**,  Պետրոս Դուրյանի վերջին դրաման է, գրվել է 1871 թվականին, բաղկացած է «Հառաջաբան»-ից և հինգ արարվածից կամ գործողությունից։  «Հառաջաբան»-ը ուշագրավ վավերաթուղթ է, որտեղ նշում է, որ թատերախաղերը պետք է ընտանեկան արդի հարցերը պարունակեն իրենց մեջ։ Թատերախաղը առավելապես հոգեբանական դրամա է։ Դուրյանագետները փաստում են, որ Դուրյանի նպատակն էր անցնել դեպի «ժամանակակից թատերախաղ» և  դրա միջոցով էլ զարգացնել  բեմական արևմտահայերենը։
250px|մինի|Պետրոս Դուրյան

## Գործող անձինք
*Մուրատոֆ` սնանկացած վաճառական, Թովմա անունով
*Վարդուհի` Մուրատոֆի դուստրը
*Էդվարդ` Մուրատոֆի  որդեգիրը
*Գերոգ`  դրամանենգ, Նահապետոֆ  անունով
*Մակար`  Նահապետոֆի մատակարարը
*Պողյանց` թատրոնի տնօրեն
*Վահագնյան`  դերասանապետ
*Դերասաններ, հանդիսատես

## Բովանդակություն
Թատերախաղը բաղկացած է 5 արարվածից կամ գործողությունից։
Կատակերգության սյուժեն հետևյալն է. առաջին արարվածում Էդուարդը ինչ-որ թատերախաղ է գրում։ Նրան է մոտենում Վարդուհին և Էդվարդը ասում է, որ Վարդուհին անչափ գեղեցիկ է։ Հետո խնդրում է, որ իրեն եղբայր չկոչի, քանի որ ինքը սիրում է Վարդուհուն։ Նրանք ծանր վիճակում էին ապրում, նրանց հայրը մուրացկանություն էր անում։ Չէին կարողանում տան վարձը վճարել, իսկ տանտերը՝ Սալոմեն, նրանց անընդհատ սպառնում էր, թե ոստիկանություն կկանչի՝ մինչև մի օր Սալոմեի և Թավմայի զրույցին ականատես է լինում Մակարը՝ Նահապետոֆի օգնականը։ Մակարը Սալոմեին հայտնում է իր ով լինելը և ասում է, որ մի քիչ սպասի . Թովման կվճարի այդ տան վարձը։  Սալոմեն համաձայնում է և լքում է տունը։
Պարզվում է, որ Նահապետոֆը տեսել է Վարդուհուն և սիրահարվել է, իսկ հիմա ուզում է ամուսնանալ նրա հետ, բայց քանի որ Նահապետոֆը ազնվական է, իսկ  աղջիկը՝ թշվառ, պետք էր դա գաղտնի անել։  Թովման տալիս է իր համաձայնությունը, իսկ դրա փոխարեն Մակարը նրան  խոսք է տալիս  50 հրաշագործ ոսկի։  Արարվածի վերջում տեղի է ունենում Թովմայի զրույցը Էդվարդի և Վարդուհու հետ։ Էդվարդին հանում է տնից՝ ասելով, որ վերադառնա այն ժամանակ, երբ հաց ու մոմ վաստած կլինի։ 
Երկրորդ արարվածը սկսվում է դերասանների զրույցով։ Էդվարդը գալիս է թատրոն, հանդիպում է տնօրենի՝ Պողյանցի հետ։ Պայմանավորվում են, որ նա դերասան կաշխատի՝ ամսական վաստակելով ընդամենը 40 ֆրանք։ Դրանից հետո Էդվարդը 5 ֆրանքով թատրոնի տնօրենին է վաճառում իր գրած թատերախաղը։
Նահապետոֆը իր մատակարարի՝ Մակարի  հետ գալիս է, Թովմային տալիս է կեղծ ոսկիների, աղջկան տանում են։
Երրորդ արարվածում պարզվում է, որ ոսկիները կեղծ էին։ Բոլորը տխրում են, Թովման բանտ է ընկնում։  Իսկ աղջիկը գլուխը պահելու համար  անցնում է դերասանուհու աշխատանքի, այն թատրոնում, որտեղ  խաղում էր Էդվարդը։  Նրանք երկուսով ներկայացման ժամանակ թույն են խմում և երկուսն էլ մահանում են՝ ըստ իրենց պայմանավորվածության։
Վերջին՝ 5-րդ արարվածում, Թովման գալիս է Նահապետոֆի մոտ նրան մեղադրելու համար։  Նահապետոֆի մոտ տեսնում է այն մատանին, որը  պատկանում էր իր կնոջը, այստեղից պարզ է դառնում, որ Նահապետոֆը Թովմայի որդին է։

## Տես նաև
* Պետրոս Դուրյան

## Ծանոթագրություններ

## Աղբյուրներ
* Պետրոս Դուրյան, Երկեր, Երևան, 1881թ., էջ 338-339
* Սամվել Մուրադյան, Հայ նոր գրականության պատմություն, Գիրք Ա, Երևան, 2021թ., էջ 459-462
* Ա. Շարուրյան, Պետրոս Դուրյան,  Երևան, 1972թ.  էջ 103-167
Vampire (Iz*One-ի երգ)

"**Vampire**", հարավկորեական գըրլ բենդ Iz*One-ի երրորդ ճապոնական երգը։ Այն թողարկվել ` Ճապոնիայում` 2019 թվականի սեպտեմբերի 25-ին` EMI Records-ով։

## Թրեք լիստ

## Չարթեր

## Հավաստագրումներ

## Ծանոթագրություններ

Կատեգորիա:2019 սինգլներ
Էմմա Սաղաթելյան

**Էմմա Աշոտի Սաղաթելյան** (), հայ գիտնական, երկրաբանական գիտությունների դոկտոր, ՀԱՊՀ պատվավոր պրոֆեսոր։

Լրագրող, հեռուստահաղորդավար, Հայաստանի հանրային ռադիոյի նախկին գործադիր տնօրեն Արման Սաղաթելյանի տատը, երկրաբանական գիտությունների դոկտոր Արմեն Սաղաթելյանի մայրը։

## Կենսագրություն
Էմմա Սաղաթելյանը ծնվել է 1929 թվականի ապրիլի 4-ին։ Ավարտել է Մայակովսկու անվան դպրոցը և ընդունվել է Երևանի պետական համալսարան, որն էլ ավարտել է գերազանցությամբ։ Հետագայում դարձել է Հայկական Խորհրդային Սոցիալիստական Հանրապետության Գիտությունների ազգային ակադեմիայի ասպիրանտ։ 1958 թվականին պաշտպանել է թեկնածուական ատենախոսություն՝ միներալոգիական թեմայով, իսկ 1974 թվականին ստացել երկրաբանական գիտությունների դոկտորի գիտական աստիճան։

Դեռևս 1970-ական թվականներից լայն լուսաբանվել է նրա գիտական գործունեությունը միջազգային մամուլում և գիտական պարբերականներում։ Իսկ 1978 թվականնին Քեմբրիջի համալսարանի «Ով ով է։ Աշխարհի կանայք» կենսագրական բառարանում հրապարակվել է Էմմա Սաղաթելյան կենսագրությունը։ Էմմա Սաղաթելյանը երկար տարիներ ղեկավարել է Հայաստանի պոլիտեխնիկական համալսարանի Լեռնային ֆակուլտետի Միներալոգիայի ամբիոնը։ Մանկավարժական գործունեության մի քանի տասնամյակների ընթացքում նա կրթել է երկրաբան գիտնականների մի քանի սերունդներ։

Պարգևատրվել է «Անանիա Շիրակացի» մեդալով և Հայաստանի ազգային պոլիտեխնիկական համալսարանի 75-ամյակի հուշամեդալով։

Կյանքից հեռացել է 2021 թվականի ապրիլի 26-ին։

## Աշխատություններ
Էմմա Սաղաթելյանը հեղինակել է ավելի քան 80 գիտական հոդված, եղել է մեկ մենագրության հեղինակ և երեք գրքի համահեղինակ։ Իր ղեկավարած գիտական խմբի հետ բացահայտել է Երկրի էներգոակտիվ ցանցավոր կառույցների (Հարթմանի ցանց) երկրաբանական և երկրատիեզերական նշանակությունը։ Նրա մեծ ճանաչում ստացած երկրորդ աշխատությունը Սպիտակի երկրաշարժի նյութի հիման վրա ռադիացիոն վտանգի սեյսմիկ գործոնի ուսումնասիրությունն էր։ Դեռևս 1964 թվականին, Էմմա Սաղաթելյանը առաջ է բերել Հայաստանի հրաքարային (պիրիտային) հանքավայրերի ձևավորման նոր կոնցեպտը, որը սկզբում մերժվել է խորհրդային գիտնականների կողմից, բայց տասը տարի անց՝ Սվերդլովսկում կայացած համամիութենական գիտաժողովի ժամանակ հաստատվել։

Էմմա Սաղաթելյանի դոկտորական ատենախոսության («Հայաստանի պիրիտային հանքավայրերի ձևավորման պայմանները») մեծ մասը այնուհետև տեղ է գտել «ԽՍՀՄ պիրիտային հանքավայրերը» գրքում։

## Ծանոթագրություններ

## Արտաքին հղումներ
*Ապարագիտություն։ Լաբորատոր աշխատանքների մեթոդական ցուցումներ։ Ապարագիտություն առանց մանրադիտակի / Կազմ.՝ Է.Ա. Սաղաթելյան ; ՀՀ ԿԳՆ, ՀՊՃՀ. Ընդերքաբան. և մետալուրգ. դեպ.
*Հանքաբանություն։ Լաբարատոր աշխատանքների մեթոդական ցուցումներ / ՀՀ կրթ. և գիտ. նախարարություն, ՀՊՃՀ. Ընդերք. և մետալուրգ. դեպարտամենտ ; Կազմ. Է.Ա. Սաղաթելյան; Խմբ.՝ Ն. Խաչատրյան.
*Օգտակար հանածոներ։ Լաբորատոր աշխատանքների կատարման մեթոդական ցուցումներ / ՀՀ Կրթ. և Գիտ. նախ., ՀՊՃՀ. Երկրաբան. և հետախուզման տեխն. ամբ. ; Կազմ.՝ Է.Ա. Սաղաթելյան.
*Շքանշան եւ մեդալներ ՀՊՃՀ-ի մի խումբ գիտնականների

Կատեգորիա:ԵՊՀ շրջանավարտներ
Կատեգորիա:Հայ գիտնականներ
Կատեգորիա:Հայ երկրաբաններ
Կատեգորիա:Հայ պրոֆեսորներ
Ալբին Պելակ

**Ալբին Պելակ** (, ), բոսնիացի ֆուտբոլիստ, կիսապաշտպան, որն ավարտել է խաղացողի կարիերան։ Հանդես է եկել Բոսնիա և Հերցեգովինայի ազգային հավաքականում։

## Ակումբային կարիերա
Ալբին Պելակը սկսել է խաղալ Խորվաթիայում։ Նա «Վարտեքս» ակումբի սան է։ Այնուհետև ֆուտբոլիստը վերադարձել է հայրենիք և խաղացել տեղի «Սարաևո», «Ժելեզնիչար» և «Օլիմպիկ» (Սարաևո) թիմերում։ 2003 թվականին Պելակը մեկնել է Ճապոնիա, որտեղ մի քանի ամիս խաղացել է «Սերեսո Օսակա» թիմում։

Այնուհետև ֆուտբոլիստը վերադարձել է Խորվաթիա, որտեղ պայմանագիր է կնքել Զագրեբի «Դինամո» անվանի ակումբի հետ, որի կազմում, սակայն, ոչ մի խաղի չի մասնակցել։ Այնուհետև նա վերադարձել է «Սարաևո» ակումբ, որտեղ անցկացրել է ևս մեկ մրցաշրջան։ 2006/2007 մրցաշրջանը Պելակն անցկացրել է «Ժելեզնիչար» ակումբում։

2007 թվականին կիսապաշտպանը պայմանագիր է կնքել Ռուսաստանի Առաջին դիվիզիոնի «Զվեզդա» (Իրկուտսկ) թիմի հետ, որտեղ անցկացրել է 6 խաղ։

Դրանից հետո նա կրկին վերադարձել է «Ժելեզնիչար», որտեղ մնացել է ևս երկու մրցաշրջան։ 2009/2010 մրցաշրջանը Պելակն անցկացրել է «Օլիմպիկ» (Սարաևո) թիմում, որտեղ էլ ավարտել է ֆուտբոլիստի կարիերան։

## Կարիերա ազգային թիմում
Ալբին Պելակը մի քանի անգամ հրավիրվել է Բոսնիա և Հերցեգովինայի ազգային հավաքական, որի կազմում մասնակցել է երկու հանդիպման՝ ընդհանուր առմամբ խաղադաշտում անցկացնելով 13 րոպե. 4 րոպե նա խաղացել է Սերբիա և Չեռնոգորիայի հավաքականի հետ ընկերական խաղում (0-2) և 9 րոպե Սան Մարինոյի հավաքականի հետ Աշխարհի 2006 թվականի առաջնության եվրոպական 7-րդ ընտրական խմբի խաղում (3-0)։

## Նվաճումներ
; «Սարաևո»

* Բոսնիա և Հերցեգովինայի չեմպիոն՝ 1999
* Բոսնիա և Հերցեգովինայի գավաթակիր՝ 1997, 1998, 2002, 2005
* Բոսնիա և Հերցեգովինայի սուպերգավաթակիր՝ 1997 
* Բոսնիա և Հերցեգովինայի առաջնության արծաթե մեդալակիր՝ 1995, 1997, 1998
* Բոսնիա և Հերցեգովինայի առաջնության բրոնզե մեդալակիր՝ 2001, 2003, 2004

## Ծանոթագրություններ

## Արտաքին հղումներ
* Պրոֆիլը National-football-teams.com կայքում
* Պրոֆիլը Իրկուտսկի «Զվեզդայի» պաշտոնական կայքում

Կատեգորիա:Ապրող անձինք
Կատեգորիա:Բնօրինակում անաղբյուր հոդվածներ
Կատեգորիա:Բոսնիա և Հերցեգովինայի հավաքականի ֆուտբոլիստներ
Կատեգորիա:Բոսնիա և Հերցեգովինայի ֆուտբոլիստներ
Կատեգորիա:Զվեզդա Իրկուտսկի ֆուտբոլիստներ
Կատեգորիա:Ժելեզնիչարի ֆուտբոլիստներ
Կատեգորիա:Սարաևոյի ֆուտբոլիստներ
Կատեգորիա:Սերեսո Օսակայի ֆուտբոլիստներ
Կատեգորիա:Վարաժդինի ֆուտբոլիստներ
Կատեգորիա:Օլիմպիկ Սարաևոյի ֆուտբոլիստներ
Լեո Հովարդ

**Լեո Հովարդ** (, ), ամերիկացի դերասան, մոդել և մարտարվեստի վարպետ։ Մարտարվեստում իր զբաղվածությունը սկսել է 4 տարեկանից, իսկ դերասանական կարիերան՝ 7 տարեկանից։ Հայտնի է իր կարատեի և ուշուի իմացություներրը ֆիլմերում և հեռուստասերիալներում օգտագործելով, օգտագործել է այնպսիսի ֆիլմերում ինչպիսիք են «երիտասարդ Snake Eyes» դերը 2009 թվականին թողարկված մարտական «G.I.Joe: The Rise Of Cobra» ֆիլմում, երիտասարդ Կոնանի դերը ֆենտեզի մարտական «Conan The Barbarian» ֆիլմում և Ջեքի դերը Disney XD-ի կատակերգական «Kickin’ It» հեռուստասերիալը։

## Կենսագրություն
Ծնվել է 1997 թվականի հուլիսի 13-ին Ռենդի և Թոդ «Մեծ Բուլդոգ» Հովարդի ընտանիքում։ Նրա ծնողները պրոֆեսիոնալ շնաբույծներ են, նրանք ունեն մեծ ռանչո, որտեղ բուծում են անգլիական և ֆրանսիական բուլդոգներ։ Չորս տարեկան հասակից սկսել է զբաղվել մարտարվեստով, իսկ յոթից՝ դերասանական կարիերայով։

Երբ նրա 9 տարեկանը դեռ չէր լրացել, նա ասել է մորը, որ ցանկանում է լինել Բրյուս Լիի նման և ծնողներն աջակցել են որդու ցանկությանը։ Ութ տարեկան հասակում նա հաղթել է աշխարհի երեք մրցախաղ Շորին ռյու մարտարվեստում, ունի սև գոտի։

Սովորել է Կալիֆոռնիա նահանգի Վիստա քաղաքի Թրայ սիթի քրիստոնեական դպրոցում, իսկ մանկության մեծ մասն անցկացրել է Սան Դիեգոյի Հյուսիսային Ֆոլբրուքում, հետո նա ստացել է տնային կրթություն, քանի որ աշխատանքի սեղմ գրաֆիկը թույլ չի տվել հաճախել դպրոց։ Առաջին նկարահանումներն իրականացվել են գովազդային հոլովակներում և ֆոտոգովազդներում։ Մեծ կինոյում հեռուստադեբյուտը կայացել է «Օսսիի և Թեդի մեծ արկածները» ֆիլմում, որտեղ կատարել է Էրիկ Բրուքսի դերը։

Ցուցադրել է իր կարատեի և ուշուի իմացությունները այնպսիսի ֆիլմերում և հեռուստասերիալներում՝ ինչպիսիք են 2009 թվականի «Կոբրայի հարվածը» ֆիլմը, երիտասարդ Կոնանի դերով 2011 թվականի «Կոնան բարբարոս» ֆիլմը, նաև Disney XD-ի կատակերգական «Kickin 'It» հեռուստասերիալը, որտեղ կատարել է Ջեքի դերը։ 2009 թվականին ստացել է առաջին հիմնական դերը «Դիսնեյի» «Leo Little’s Big Show» հեռուստաշոուում։

Իր հոբբին համարում է ուտելիք պատրաստելը, կիթառ նվագելը և զենքերի, թրերի և դանակների հավաքածու պահելը։ Նրա հավաքածուի կարևորագույն մասն է Կոնանի թուրը, որը նրան նվիրել են նկարահանումներից հետո։ Նաև նա սիրում է կենդանիներ և հետաքրքրվում է անասնաբուժությամբ։ Ազատ ժամանակ սիրում է օգնել տեղի անասնաբուժական կլինիկայում։

## Ֆիլմագրություն

## Մրցանակներ և անվանակարգեր
* 2010 թվականի «Երիտասարդ դերասան» անվանակարգ՝ «ցանկության քար» ֆիլմում դերակատարման համար։

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի մոդելներ
Կատեգորիա:Ամերիկացի տղա երեխա դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Նաշար

**Նաշար** (), ոչ մեծ քաղաք Մալթայի Հանրապետությունում՝ Մալթա կղզու հյուսիսային շրջանում։ 2014 թվականի մարտի 31-ի տվյալներով բնակչության թվաքանակը եղել է 14 891։ Նախկինում հենց Նաշարում է անցկացվել Մալթայի միջազգային տոնավաճառը։ Պատմական կարևոր իրադարձություններից հիշարժան է հատկապես 1565 թվականին Նաշարի մոտ տեղի ունեցած ճակատամարտը նահանջող թուրքական զորքի և քրիստոնեական ուժերի միջև. դա Մալթայի մեծ պաշարման ավարտն ազդարարող վերջին ակորդներից մեկն էր։

## Ամրություններ
thumb|R15-ը

Բնակավայրը թշնամական հարձակումներից պաշտպանելու նպատակով ժամանակի ընթացքում երեք ուղղությամբ ամրություններ են ստեղծվել։ Առաջին հերթին ծովեզրին կառուցել են դիտաշտարակներ, ամրություններ, ռեդուտներ, փորել են խրամուղիներ, ապա հիմնել են բերդեր ու ամրոցներ։

## Նշանակալի կեցավայրեր
### Պալացցո Պարիզիո
200px|մինի|Պալացցո Պարիզիոն ներսից
200px|մինի|Զբոսայգին
Պալացցո Պարիզիոն կառուցվել է 18-րդ դարում, Սուրբ Հովհաննեսի ուխտի մեծ վարպետ (*grandmaster*) Մանոել դե Վիլենայի պատվերով։ Ճիզվիտական համայնքի համար այն ծառայել է որպես համալսարանի շենք։ 1898 թվականին մարքիզ Շիկլունան գնել է պալատը, ինչպես նաև՝ դրա հետնամասում ընկած տարածքը, որը 1898-1906 թվականների միջակայքում վերածել է զբոսայգու։
### Վիլլա Կաստրո
thumb|Վիլլա Կաստրոն արտաքինից
Վիլլա Կաստրոն (նախկինում՝ պալացցո Կաստրո) եղել է ասպետական ժամանակների գյուղական նստավայր, որը 21-րդ դարում վերափոխվել է արդիական բնակշենքի։ Շրջակա այգիներն ու պարտեզները ժամանակի ընթացքում ոչնչացվել են, և դրանց տեղում շենք-շինություններ են կառուցվել։

## Պատկերասրահ

Պատկեր:Naxxar Our Lady of Victories Front 2.JPG|Աստվածամոր եկեղեցին
Պատկեր:Ximenes Redoubt.jpeg|Հիմենես ռեդուտը
Պատկեր:Bahar ic-Caghaq in 2017 03.jpg|Բահար իչ-Չաղաք ռեդուտը
Պատկեր:Captain Tower, Naxxar, Malta.png|Նավապետի աշտարակը
Պատկեր:Torri Gauci.png|Գաուչի աշտարակը
Պատկեր:Malta - Naxxar - Tul il-Kosta - Ghallis Tower 04 ies.jpg|Գալլիս աշտարակը
Պատկեր:Malta - Naxxar - St. Mark's Tower peninsula - St. Mark's Tower 01 ies.jpg|Սբ. Մարկոսի աշտարակը
Պատկեր:Palazzo parisio and gardens naxxar malta.jpeg|Պալացցո Պարիզիո
Պատկեր:Naxxar Malta 11.jpg|Պալացցո Նաշիարո
Պատկեր:Hompesch Hunting Lodge, Dar il-Kaxxa, Naxxar Malta.png|Որսորդական տնակ
Պատկեր:Ta' Cisju Farmhouse, Naxxar Malta.jpeg|Թա Սիսյու ագարակատունը
Պատկեր:Malta - Naxxar - Triq l-Imdawra - Tal-Qadi Temple 09 ies.jpg|Թալ-Քադի միգալիթյան սրբավայրի ավերակները
Պատկեր:Salina tomb.JPG|Սալինա կատակոմբը
Պատկեր:Malta - Naxxar - Tul il-Kosta + Maghtab Landfill (St. Mark's Tower peninsula) 01 ies.jpg|Մաղթաբը սբ. Մարկոսի թերակղզում
Պատկեր:Malta - Naxxar - St. Mark's Tower peninsula 03 ies.jpg
Պատկեր:Mediterraneo dolphin show 1.JPG|Դելֆիններով շոու ծովային պարկում


## Քույր քաղաքներ
Նաշարը բարեկամական սերտ հարաբերություններ ունի հետևյալ քաղաքների հետ.
* Բավենո
* Չիչանո
* Էգրեֆյոյ

## Ծանոթագրություններ

## Արտաքին հղումներ
*Նաշարի տեղական խորհուրդ

Կատեգորիա:Մալթայի բնակավայրեր
Կատեգորիա:Մալթայի քաղաքներ
Փառկունք (գյուղատեղի)

**Փառկունք** գյուղատեղի, գտնվում է  Գեղարքունիքի մարզի Ծովինար գյուղից 8 կմ հարավ, հիմնվել է 9-րդ դարում, գյուղատեղին բնակելի է եղել մինչև 1949 թվականը։

## Պատմություն
Գյուղը եղել է մելիքանիստ, 14-րդ դարի վերջերից աստեղ եղել է Գեղարքունի գավառի մելիքական տոհմերի՝ Աղբուղայանների կամ Պուղիկյանների նստավայրը, որոնց տոհմի մի քանի սերնդի գերեզմանները են հայտնաբերվել գյուղում։

Բազմաթիվ աղբյուրների հետազոտությունից պարզ է դառնում, որ այս տոհմը եղել է ամենանշանավոր մելիքը՝ Թանկրիղուլին, ով Գեղարքունիքի տանուտերերի և մելիքների հետ 1513 թվականին ստորագրել է մի փաստաթուղթ, որի համաձայն Գեղարքունի գավառը պետք է ընդգրկվեր Տաթևի վանքի թեմում։ Թանկրիղուլու անունը կարելի է գտնել նաև 1532 թվականի Տաթևի վանքում ստորագրված մի արձանագրության մեջ։ Ստորագրողների անվան դիմաց գրվել է նրանց գյուղի անուն, իսկ  Թանկրիղուլու անվան դիմաց պահպանվել է Փառկունք տեղանվանումը։

Վայոց Ձորի Արատեսի վանքի պատին կա մի արձանագրության, ըստ որի պատմագիր Ստեփանոս Օրբելյանը այդ վանքին է նվիրում Գեղարքունիքի իր սեփական ունեցվածքից՝ ութ գյուղեր, որոնց մեջ է նաև Փառկունքը։

## Եկեղեցի
Գյուղն եղել է երկու եկեղեցի, եկեղեցիներից մեկը կառուցվել էր 13-րդ դարում և անվանվել է է Սուրբ Պողոս Պետրոս, այնտեղ կա նաև 16-17-րդ  դարերի խաչքարեր։ 
Եկեղեցին այժմ ավերված է։ Երկրորդը եկեղեցին վերանորոգվել է  19-րդ դարում ալաշկերտցի գաղթականների կողմից, այժմ գտնվում է կիսաքանդ վիճակում։ Եկեղեցուն մոտ եղել է նաև մատուռ, որը վերանորոգման ժամանակ հարմարեցվել է որպես խորան և եկեղեցուց մուտք է բացվել նրա մեջ։
Գյուղատեղիում կա նաև 9-20, 9-17 և 15-16-րդ դարերի գերեզմանոցներ։

## Ծանոթագրություններ

Կատեգորիա:13-րդ դար
Կատեգորիա:Գեղարքունիք գավառ
Կատեգորիա:Գեղարքունիքի մարզ
Կատեգորիա:Լքված բնակավայրեր
Իեն Ուայթ

**Իեն Ուայթ** (, ), բրիտանացի դերասան, կասկադյոր և բասկետբոլիստ։

## Կենսագրություն
Իեն Ուայթը ծնվել է 1971 թվականի սեպտեմբերի 17-ին Մեծ Բրիտանիայի Հյուսիսային Ուելսում գտնվող Բանգոր քաղաքում։ 1990 թվականին ավարտել է *Henry Hudson Regional High School*-ը։ 1994 թվականին Փենսիլվանիայի Քլերիոնի համալսարանում և Նյու Յորքի Իյոնի քոլեջում ստացել է բասկետբոլիստի սպորտային կրթաթոշակ։ 1994 թվականին նա չի ընտրվել Բասկետբոլի ազգային ասոցիացիայում։ 1998-2003 թվականներին «Newcastle Eagles» անգլիական խմբում հանդես է եկել որպես կենտրոնական խաղացող։

Հասակը 216 սմ է։ Ամուսնացած է Էմի Ուայթի հետ, որի հետ դաստիարակում է երեխային։

## Կարիերա
Բասկետբոլիստի կարիերան ավարտելուց հետո 2004 թվականին Իենն առաջնաելույթ է ունեցել կինոյում՝ «Օտարը գիշատչի դեմ» ֆիլմում խաղալով գիշատչի դերը։ 2005 թվականին և 2010 թվականին Հարրի Փոթերի մասին երկու ֆիլմերում՝ «Հարրի Փոթերը և Կրակի գավաթը»-ում (2005) և «Հարրի Փոթերը և Մահվան պարգևները։ Մաս 1»-ում (2010), Ուայթը հանդես է եկել որպես տիկին Օլիմպ Մաքսիմի կրկնորդ։ Ֆիլմերում և հեռուստասերիալներում ընդհանուր առմամբ նա խաղացել է 20-ից ավելի դերեր։ 2011 թվականից պարբերաբար մասնակցել է «Գահերի խաղը» սերիալի նկարահանումներին։

## Ֆիլմագրություն

## Ծանոթագրություններ

Կատեգորիա:21-րդ դարի անգլիացի տղամարդ դերասաններ
Կատեգորիա:21-րդ դարի բրիտանացի դերասաններ
Կատեգորիա:21-րդ դարի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի դերասաններ
Կատեգորիա:Կասկադյորներ
Կատեգորիա:Բասկետբոլիստներ
Անիտա Վոգել

**Անիտա Վոգել** (, ), Fox News Channel հեռուստաալիքի ամերիկացի թղթակից։

## Կյանք և կարիերա
Անիտա Վոգելը ծնվել է 1969 թվականի նոյեմբերի 24-ին հայկական ծագմամբ ամերիկուհի մոր և արևելաեվրոպական ծագում ունեցող հոր ընտանիքում, որը մահացել է Վոգելի մանուկ ժամանակ։ Նրա մոր ընտանիքը Հայոց ցեղասպանությունից փախել է Էվերեգ փոքրիկ գյուղից, որն այժմ Թուրքիայի Կենտրոնական Անատոլիայի Կայսերիի նահանգ Դեվելի քաղաք և շրջանն է։ Նրա մայրը ծնվել է Նյու Յորքում և ընտանիքին Նյու Յորքից տեղափոխել Կալիֆորնիա, երբ Վոգելը երկու տարեկան էր։

Վոգելը աշխատել է WJET-ի համար Էրիում(Պենսիլանիա), և KCRA-ի համար` Սակրամենտոյում։ Նա սկսել է իր կարիերան Վաշինգտոնում` աշխատելով *ABC Network News*-ում։  Վոգելն ավարտել է Հարավային Կալիֆոռնիայի համալսարանը` քաղաքագիտության և ռադիոլրագրության ասպարեզում։ Նա աշխատում է ցանցի հետ 2001 թվականից։ Հաստատվել է Լոս Անջելեսում։ Նախկինում նա Ջեքսոնվիլում եղել է WTLV-ի լրագրող։

## Ծանոթագրություններ

Կատեգորիա:Հարավային Կալիֆոռնիայի համալսարանի շրջանավարտներ
Կատեգորիա:Ամերիկահայ լրագրողներ
Նինա Հաչիգյան

**Նինա Լուսինե Հաչիգյան**, ամերիկացի քաղաքական գործիչ և դիվանագետ, ով Լոս Անջելեսի միջազգային փոխքաղաքապետի առաջին տեղակալն է՝ քաղաքապետ Էրիկ Գարսետիի կողմից նշանակվելուց հետո։ Նրա գրասենյակը ձգտում է ընդլայնել Լոս Անջելեսի գլոբալ կապերը՝ օգնելու համար քաղաքներ բերել աշխատատեղեր, մշակույթ, այցելուներ և մեծ Օլիմպիական և Պարալիմպիկ խաղեր և կիսել Լ.Ա.-ի արժեքներն ու փորձը։ Սրանից առաջ Հաչիիգյանը ծառայում էր որպես Միացյալ Նահանգների ներկայացուցիչ Հարավարևելյան Ասիայի պետությունների ասոցիացիայում («*ASEAN*»)՝ արտակարգ և լիազոր դեսպանի կոչմամբ։

## Կենսագրություն
2017 թվականի օգոստոսի 4-ին քաղաքապետ Էրիկ Գարսետին հայտարարել է դեսպան Նինա Հաչիգյանին միջազգային փոխքաղաքապետի պաշտոնում նշանակելու մասին։

2014-2017 թվականներին դեսպան Հաչիգյանը ծառայել է որպես ԱՄՆ երկրորդ դեսպան Հարավարևելյան Ասիայի պետությունների ասոցիացիայում (ASEAN): Նրա պաշտոնավարման ընթացքում Միացյալ Նահանգները ռազմավարական գործընկերություն հաստատեցին *ASEAN*–ի հետ, Միացյալ Նահանգներում անցկացրին Առաջնորդների առաջին գագաթնաժողովը, սկսեցին տնտեսական համագործակցության նախագահական նախաձեռնությունը, ստեղծեցին *US-ASEAN* կանանց առաջնորդության ակադեմիան և ծրագիրն ունեցավ ավելի քան 100,000 անդամ։ Նա ծառայության համար արժանացել է Պետդեպարտամենտի Գերագույն Պատվո մրցանակի։ Նա նաև  WASA- ի հիմնադիրն է, որը ներկայիս և նախկին դեսպաններից բաղկացած շուրջ 200 խումբ է։

Դեսպան Հաչիգյանը ավելի վաղ Ամերիկայի առաջընթացի կենտրոնի ավագ գիտաշխատող և ավագ փոխնախագահ էր, որը կենտրոնացած էր Ասիայի քաղաքականության և ԱՄՆ-Չինաստան հարաբերությունների վրա։ 2012 թվականին նա Օբամայի նախընտրական քարոզչության ասիական քաղաքականության համանախագահն էր։ Դրանից առաջ դեսպան Հաչիգյանը չորս տարի ղեկավարում էր *RAND* Ասիական-Խաղաղօվկիանոսյան քաղաքականության կենտրոնը։ Դեսպան Հաչիգյանը 1998-1999 թվականներին ծառայում էր Քլինթոնի Սպիտակ տանը՝ Ազգային անվտանգության խորհրդի աշխատակազմում։

Դեսպան Հաչիգյանը Պետդեպարտամենտի միջազգային անվտանգության հիմնադիր խորհրդի անդամ էր։ Նա Խաղաղ օվկիանոսի միջազգային քաղաքականության և արտաքին հարաբերությունների խորհրդի անդամ է։ Նա նաև Ազգային անվտանգության կանանց առաջնորդության խորհրդի (LC-WINS) հիմնադիրն է։

## Հրապարակած աշխատանքներ
Դեսպան Հաչիգհանը *Debating China: The U.S. – China Relationship in Ten Conversations*-ի (Oxford University Press, 2014) խմբագիր և *The Next American Century: How the U.S. Can Thrive as Other Powers Rise*-ի համահեղինակ է (Simon & Schuster, 2008):

Հաչիգյանը նաև հրատարակել է բազմաթիվ զեկույցներ, գրքերի գլուխներ և հոդվածներ կետերում, այդ թվում՝ *Foreign Affairs, The Washington Quarterly, Democracy, and Survival*, ինչպես նաև կարծիքներ, որոնք հայտնվել են TIME, The New York Times, Los Angeles Times, և South China Morning Post-ում։ Նա նաև «Տեղեկատվական հեղափոխությունը Ասիայում» (RAND, 2003) համահեղինակն է։ Դեսպան Հաչիգյանը հյուրընկալվել է տարբեր լրատվական ծրագրերի։

## Ծանոթագրություններ

## Արտաքին հղումներ
*Strategic Collaboration: How the United States Can Thrive as Other Powers Rise ՝ Նինա Հաչիգյանի և Մոնա Սութֆենի կողմից։

Կատեգորիա:21-րդ դարի ամերիկացի կանայք
Կատեգորիա:ԱՄՆ-ի քաղաքական գործիչներ
Կատեգորիա:Ամերիկացի դիվանագետներ
Կատեգորիա:Եյլի համալսարանի շրջանավարտներ
Կատեգորիա:Սթենֆորդի համալսարանի շրջանավարտներ
Թրին վանք

**Թրին վանք**, վիմափոր եկեղեցի, որը գտնվում է  Մեծ Հայքի Այրարատ նահանգի  Աբեղյանք գավառում՝ ներկայիս Սարիղամիշ և Քարաքուրտ բնակավայրերի միջակայքում։

## Պատմություն
Տեղագրի հեղինակներից առաջինը այս հուշարձանախմբի գոյության մասին արձանագրել է Ղուկաս Ինճիճյան 1806 թվականին։ Համառոտ նկարագիր տված և վանքի անվանումը ճիշտ գուշակած մյուս այցելուն Կարսի թեմակալ Կյուրեղ վարդապետ Սրապյանն էր։
Ճշտորեն համընկնող նկարագրական տեղեկություններից զատ՝ խնդրո դարձած առարկա վանքը Թրինի հետ նույնացնելու առումով ծանրակշիռ հիմք է նաև համալիրի առնվազն կենտրոնական կառույցը՝ ութխորան եկեղեցին՝ որպես ոչ ուշ․ քան մինչև 10-րդ  դարի կեսերի ստեղծագործություն։

Հայտնի է, որ արտաքուստ բոլորաձևին մոտ, իսկ ներքուստ ութ խորան ունեցող կանգուն մնացած սակավաթիվ եկեղեցիների հորինվածքը սկիզբ է առնում 7-րդ դարից և վերջին նմուշներով եզրափակվում 11-րդ դարով։

## Ճարտարապետություն
Թրինի եկեղեցին համահորինվածք՝ ութխորան կառույցների շարքում վեցերորդն է․ սակայն միակն է, որ վիմափոր է։ Կառույցը չափերով զիջում է համահորինվածք բոլոր մյուս եկեղեցիներին։
Ունի մեկ մուտք՝ բացված հարավակողմից և դեպի ներս լայնացող մեկ լուսամուտ՝ բացված մյուս խորաններից՝ հատկապես հենց դրա առկայությամբ զատորոշվող ավագ խորանից։
Եկեղեցու հարդարանքի մեծ մասը միտումնավոր վնասված կամ իսպառ վերացված է։ Որպես հետքեր և մնացորդներ՝ պահպանվել են  խորանների վիմակերտ որմնախոյակներին։ Դրանք շրջանաձև կամ կիսաշրջանաձև զարդանախշերով երիզված պարզ պրոֆիլներ են։ Հարդարանքի տարր կարելի է համարել նաև մուտքի ճակատակալ հատվածում կլոր շրջանակի տակ առկա հավասարաթև խաչի քանդակը։ Սեղանատունն ունի երկու զույգ որմնասյուներին հենված և թաղակիր կամարներին խարսխված երկթեք ծածկի տակ առնված կիսաշրջանաձև թաղ։ Հարդարանքի պահպանված տարրերից հիշատակելի են 9-11-րդ դարերին բնորոշ կտրվածքով որմնախոյակները։

Դեռևս 1878 թվականին վանքի տարածքում նկատելի էին նաև միաբանական կացարանների փլատակները, իսկ արևելյան կողմում՝ խաչքարերով գերեզմանոցը։ Ներկայումս սրանցից ոչինչ չի մնացել։

## Ծանոթագրություններ

Կատեգորիա:Վանքեր այբբենական կարգով
Կատեգորիա:Հայկական վանքեր և եկեղեցիներ
Կատեգորիա:7-րդ դարի հայկական վանքեր և եկեղեցիներ
Dream Team house

**Dream Team house,** ռուսական ստեղծագործական միություն,  տիկտոկերների տուն։ Հիմնադրվել է բլոգեր Դանյա Միլոխինի և Նիկիտա Լեվենսկու և ձեռնարկատեր Յարոսլավ Անդրեևի կողմից, և սկսեց իր աշխատանքը 2020 թվականի մարտից։

## Պատմություն
Տիկտոկերների գաղափարը առաջացել է ԱՄՆ-ում մի տան մասին, որտեղ ապրում և միասին տեսանյութեր են նկարում հայտնի տիկտոկերները։ Աշխարհում տիկտոկերների առաջին տունը Hype House-ն է, որը հիմնադրվել է 2019 թվականի դեկտեմբերին։ Նրա պատկերով էլ ստեղծվել է Dream Team House-ը, որը դարձել է իր տեսակի մեջ առաջին նախագիծը Ռուսաստանում։ Հիմադիրներն են տիկտոկերներ Դանյա Միլոխինը, իր ընկեր Նիկիտա Լեվենսկին և ձեռնարկատեր, Wildjam գովազդային գործակալության հիմնադիր Յարոսլավ Անդրեևը։

Տունը գտնվում է Մոսկվայի հյուսիսում և իրենից ներկայացնում է մեծ բնակարան (ավելի ճիշտ, մի քանի բնակարաններ միմյանց կողքին), որտեղ ապրում և աշխատում է հայտնի տիկտոկերների խումբը։ Նրանց համատեղ կյանքը նրանք անց են կացնում սոցիալական կայքերում և վիդեոայցելություններում։

Նախագիծը պաշտոնապես մեկնարկը տվել է 2020 թվականի մարտի 10-ին, երբ TikTok -ում հրապարակվեց առաջին տեսանյութը, որը պատմում էր այն մասին, թե ինչ է լինելու այդ էջում։

2020 թվականի մարտի 31-ի տվյալներով տիկտոկերների տանը կային 18-21 տարեկան 13 տիկտոկերներ՝  Անյա Պոկրով, Դանյա Միլոխին, Արթուր Բաբիչ, Վերոնիկա Գերասիմովսկայա, Նիկիտա Ավդեև, Նաստյա Ուսեևա, Մախա Գորյաչեվա, Կարինա և Մարինա Մանուկյաններ, Կսյուշա Լիտվինովա, Օլեգ Ռոմանենկո, Վլադ Կոչեպասով և Դիանա Աստեռ։ Նրանցից վեցը՝ Անյա Պոկրովսկայան, Դանյա Միլոխինը, Արթուր Բաբիչը, Վերոնիկա Գերասիմովսկայան, Նիկիտա Ավդեևն ու Նաստյա Ուսեևան, մշտապես ապրում էին այնտեղ։ Նրանց հետ նաև ապրում էր նաև յոթերորդը՝ մենեջերը։

Հունիսի 27-ին «В Контакте» սոցիալական ցանցի մամուլի ծառայությունը հայտարարեց  Dream Dream House- ի բլոգերների հետ համագործակցության մասին։ Պայմանագրի շրջանակներում Dream Team-ը ապրելու էր այդ տանը և արտադրելու էր իր տեսահոլովակների համար էջ, որը վերջերս էր գործարկվել համացանցում որպես կարճ տեսանյութ։

## Մասնակիցներ
**Ընթացիկ մասնակիցներ**

Կատեգորիա:Ռուսաստանի կազմակերպություններ
Էնվեր Կասիմզադե

**Էնվեր Ալի օկլի Կասիմզադե** (, ), Ադրբեջանցի ճարտարապետ, Ադրբեջանական ԽՍՀ գիտությունների ակադեմիայի թղթակից անդամ (1967), Ադրբեջանի պոլիտեխնիկական ինստիտուտի ռեկտոր (1962–1968), Ադրբեջանական ԽՍՀ վաստակավոր շինարար (1960):

## Կենսագրություն
Անվար ԳԿասիմզադեն ծնվել է 1912 թվականի փետրվարի 12-ին Բաքվի նահանգի Սալյան քաղաքում, հայտնի մանկավարժ, Ադրբեջանում ռուսաց լեզվի և գրականության առաջին ուսուցիչներից մեկի `Ալի բեկ Կասիմովի ընտանիքում։ Անվար Կասիմզադեն իր նախնական կրթությունը ստացել է Բաքվի ուսուցիչների Սեմինարիայի օրինակելի դպրոցում։

1930 թվականի դեկտեմբերին նա ավարտել է Ադրբեջանի Ն.Նարիմանովի անվան արդյունաբերության քոլեջի շինարարության բաժինը և ուղարկվել Ադրբեջանի Ազիզբեկովի անվան արդյունաբերական ինստիտուտ։ Ավարտել է 1936 թվականին և սկսել աշխատել որպես ինժեներ-ճարտարապետ։

1942 թվականի սկզբին նա ընդունվել է կամավոր սպաների վերապատրաստման դասընթացներ և ապրիլից մասնակցել Երկրորդ համաշխարհային պատերազմին։ Պարգևատրվել է «Կարմիր դրոշի», «Կարմիր աստղի» շքանշաններով, «Հայրենական մեծ պատերազմի» I և II աստիճանի շքանշաններով և վեց մեդալներով։

Նա իր կարիերան սկսել է 1934 թվականին և աշխատել «Ազերիդովլեթլեյիհե» կազմակերպությունում։ Այդ ժամանակ նա դասավանդել է նաև Բաքվի շինարարական քոլեջում։ 1941 թվականին նշանակվել է Ադրբեջանի ԽՍՀ կոմունալ տնտեսության ժողովրդական կոմիսարիատին կից բնակարանային և կոմունալ ծառայությունների գլխավոր վարչության պետ և միևնույն ժամանակ Բաքվի շինարարական տեխնիկումի տնօրեն։ Նա աշխատել է 1947 թվականից ՝ Ադրբեջանի ԽՍՀ Մինիստրների խորհրդի ճարտարապետության վարչության պետ, 1951-1953 թվականներին ՝ Բաքվի քաղաքային խորհրդի գործադիր կոմիտեի նախագահի առաջին տեղակալ, 1953-1955 թվականներին ՝ նախարար Շինարարություն, 1955-1957 թվականներին ՝ Պետական շինարարության կոմիտեի նախագահ, 1957-1959 թվականներին ՝ նախարար-Պետական պլանավորման կոմիտեի նախագահի առաջին տեղակալ։

Ա.Կասիմզադեն 1959 թվականին գլխավորել  է Ադրբեջանի ճարտարապետների միությունը, իսկ 1962 թվականին նշանակվել է Ադրբեջանի պոլիտեխնիկական ինստիտուտի ռեկտոր։ Անվար Կասիմզադեն 1964 թվականին դարձել է ճարտարապետության դոկտոր, իսկ 1966 թվականին ստացել է պրոֆեսորի կոչում։ 1968 թվականին ընտրվել է Ադրբեջանի գիտությունների ակադեմիայի թղթակից անդամ։

Ա.Կասիմզադեն մահացել է 1969 թվականի մարտի 12-ին 57 տարեկան հասակում։

Անվար Կասիմզադեի որդին ՝ Էլբայ Ղասիմզադեն Ադրբեջանի ամենահայտնի ճարտարապետներից մեկն և Ադրբեջանի ճարտարապետների միության նախագահ է։

## Ծանոթագրություններ

Կատեգորիա:Անձինք նամականիշերի վրա
Յարփուզ

**Յարփուզ**, գյուղաքաղաք Արևմտյան Հայաստանում, Կիլիկիայի Ադանայի նահանգի Յարփուզի գավառակում։ Հանդիսանում էր վերջինիս վարչական կենտրոնը։ Գտնվում է Ադանա քաղաքից արևելք, Պիռամոս (Ջահան) գետի ձախակողմյան վտակի ափին։

## Բնակչություն
Մեծ եղեռնի նախօրյակին Ջեբելբերեքեթ անվանումով բազմամարդ բնակավայր էր։ Հայերի թիվը հասնում էր 2000-ի։

## Տնտեսություն
Բնակչության հիմանական զբաղմունքը արհեստներն ու հողագործությունն էր։

## Պատմություն
1909 թվականին երտիթուրքերը ջարդեցին հայերին։ Ողջ մնացացներին 1915 թվականին Մեծ եղեռնի ժամանակ քշեցին Դեր Զոր և ոչնչացրեցին։

## Պատմամշակութային կառույցներ
Յարփուզն ուներ հայկական եկեղեցի։

## Կրթություն
Քաղաքն ուներ հայկական երկսեռ վարժարան, որտեղ սովորում էին 100 աշակերտ։

## Տես նաև
* Կիլիկիայի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Մայքլ Սոկա

**Մայքլ Սոկա** (, ), անգլիացի դերասան, որն առավել հայտնի է «Սա Անգլիան է» ֆիլմում և «Լինել մարդ», «Մի անգամ Հրաշքների աշխարհում» և «Մի անգամ հեքիաթում» հեռուստասերիալներում կատարած դերերով։

## Վաղ կյանք և կրթություն
Մայքլ Սոկան ծնվել է 1987 թվականի դեկտեմբերի 13-ին Դևոն կոմսության Դերբի քաղաքում՝ Ռոբերտ Սոկայի և Քեթլին Լիոնսի ընտանիքում։ Հայրն ունի լեհական ծագում։ Նրա կրտսեր քույրը դերասանուհի Լորեն Սոկան է։ Նա հաճախել է Սուրբ Բենեդիկտի դպրոցը () և եղել կրոնական աշակերտ։ Նրա ծնողները ամուսնալուծվել են, իսկ հայրը ալկոհոլի հետ ունեցել է խնդիրներ։ Ռոբերտ Սոկան մահացել է 2004 թվականին ալկոհոլի պատճառով առաջացած սրտի կաթվածից։

Սոկան սովորել է Բուրթոնի և Հարավային Դերբիշիրի քոլեջում () և մինչև դերասան դառնալը փոխել է մի քանի աշխատավայրեր։

## Անձնական կյանք
Նա և Ֆեյը, որի հետ երկար ժամանակ հանդիպել են, ունեն որդի՝ Էլիս Մայքլ Սոկան։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:21-րդ դարի անգլիացի տղամարդ դերասաններ
Կատեգորիա:21-րդ դարի բրիտանացի դերասաններ
Կատեգորիա:21-րդ դարի դերասաններ
Կատեգորիա:Անգլիացի կինոդերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի կինոդերասաններ
Կատեգորիա:Բրիտանացի հեռուստատեսային դերասաններ
Դորթյոլ

**Դորթյոլ**, հայերեն անվանումը՝ *Չորք-Մարզպան(ք)* կամ *Չորք-Մարզվան(ք)*, ավան (գյուղ, գյուղաքաղաք, քաղաք) Կիլիկիայի պատմական Ադանայի նահանգի Դորթյոլի գավառակում։ Հանդիսանում էր վերջինիս վարչական կենտրոնը։ Այժմ վարչականորեն պատկանում է Թուրքիայի Հանրապետության Հաթայի մարզին։ Գտնվում է Սև լեռների փեշերին, Մարաշ քաղաքից հարավ-արևելք։

Շրջափակված էր նարնջի պարտեզներով։

## Բնակչություն
XX դարի նախօրեին հայաբնակ, մարդաշատ բնակավայր էր։ 1908 թվականին ուներ 8000, իսկ Մեծ եղեռնի նախօրեին՝ 12300 հայ բնակիչ։

## Տնտեսություն
Բնակչության հիմանական զբաղմունքը արհեստները, առևտուրը և մերձարևադարձային կուլտուրաների մշակությունն էր։

## Պատմություն
1895 և 1909 թվականին հայերը հերոսաբար դիմադրություն ցույց տվեցին թուրքերին։ Սակայն գերմանացիների աչքի առաջ 1915 թվականին Մեծ եղեռնի ժամանակ թուրքերը հայերի մի մասին կոտորեցին, մնացածն էլ տարագրվեցին։ 1916 թվականին Դորթյոլում գրեթե հայ չէր մնացել։

## Պատմամշակութային կառույցներ
Դորթյոլն ուներ հայկական եկեղեցի։

## Կրթություն
Ավանում գործում էր հայկական ուսումնարան։

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

## Ծանոթագրություններ

Կատեգորիա:Արևմտյան Հայաստանի գյուղեր
Ժայռափոր եկեղեցական համալիր (Վանքասար)

**Ժայռափոր եկեղեցական համալիր**, գտնվում է Արցախի Հանրապետության Մարտակերտի շրջանի հարավ-արևելքում, Խաչեն գետի աջ ափին, Աղդամ-Մարտակերտ մայրուղուց 200 մետր արևմուտք, Մարաղա գյուղի դիմաց։

## Ճարտարապետություն

Համալիրը բաղկացած է
*ժայռափոր եկեղեցի
*քարոզման հրապարակ
*հանգստարան՝ ժայռափոր գերեզմաններ
*հանգստի և պաշտամունքի հարթակներ
*ժայռափոր աստիճաններ

### ժայռափոր աստիճաններ

ժայռափոր աստիճանները սկիզբ է առնում լեռան ստորոտից՝ բեկվելով ձգվում է դեպի ժայռափոր եկեղեցին։ Ճանապարհի մեջտողում ժայռափոր մուտքն է։

### Ժայռափոր եկեղեցի

Ունի ձգված անկանոն հորինվածք։ Հարավային կողմում ձևավորված է մի պարզ խորան, իսկ սրա ետևում՝ գաղտնարան։ Արևելյան պատի կենտրոնական մասում փորված է կանոնավոր կամարաձև խորշ, իսկ պատի հյուսիսային հատվածը ծածկված է խաչապատկերներով, որոնցից մի քանիսը ունեն հունարեն արձանագրություններ։

Եկեղեցին իր հորինվածքով նման է երկխորան եկեղեցիներին, որոնք կառուցվել են քրիստոնեական նշանավոր գործիչների և մարտիրոսների գերեզմանների հարևանությամբ։

## Պատկերասրահ

Cave Monastery Artsakh 1.JPG
Cave Monastery Artsakh 2.JPG
Cave Monastery Artsakh 3.JPG
Cave Monastery Artsakh 4.JPG
Cave Monastery Artsakh 5.JPG


## Ծանոթագրություններ

Կատեգորիա:Մարտակերտի շրջանի վանքեր և եկեղեցիներ
Կատեգորիա:13-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Սուրբ Բարաղամ վանք

**Սուրբ Բարաղամ (Բարլաամ) վանք**  գտնվում է  Սիրիայի Արաբական Հանրապետության Քեսաբ քաղաքից մոտ 2,3 կմ հյուսիս-արևելք՝ Պարլում լեռան գագաթին։

## Պատմություն
Վանքն իր անունը ստացել է Բարաղամ ճգնավորի անունից, իսկ տեղի հայերն անվանում են Բարլում (Պարլում)։

Վանքը կառուցվել է 6-րդ դարի սկզբին, հետագայում այն ավերվել է երկրաշարժից և ամայացել։ Վերակառուցվել է 10-րդ դարում և գործել մինչև 13-րդ դարը։

Մինչև 1939 թվականը Սիրիա-Թուրքիա նոր սահմանագծումը տեղի հայերն այստեղ են նշում Վարդավառի տոնակատարությունը։ 1939 թվականին՝ սանջակի Թուրքիային կցելու և նոր սահմանագծման հետևանքով հայկական գյուղերը մնում են Սիրիայի, իսկ վանքը՝ Թուրքիայի տարածքում, որի հետևանքով վանքը դադարում է որպես ուխտատեղի ծառայելուց։

Քեսաբից Սուրբ Բարաղամ վանք տանող ճանապարհին եղել է կամարակապ մի աղբյուր՝ Թեքնեջոք անվամբ։ Աղբյուրն այժմ գտնվում է Թուրքիա-Սիրիա սահմանագծին։ Այն ամբողջությամբ կառուցված է եղել սրբատաշ քարերով։

## Ճարտարապետություն
Վանքի շինությունից պահպանվել է միայն հիմնական եկեղեցին՝ 1,5 մ բարձրությամբ պատերով (խորանի հատվածը՝ մինչև 2 մ)։

Եռանավ բազիլիկ եկեղեցու սրահը վեց սյուներով բաժանված է 12 հատվածի։ Եկեղեցու արևմտյան պատին կից կա 2 որմնասյուն, ունի երկու մուտք՝ բացված հարավից և արևմուտքից։ Խորանի արևելյան պատին կա մեկ լուսամուտ, իսկ երկու կողմերում՝ 2 բաց ավանդատուն, որոնց յուրաքանչյուրի արևելյան պատին կա մեկական խորշ։ Որպես շինանյութ գործածվել են տեղական միջին չափերի սրբատաշ քարեր, իսկ հավանաբար հետագա նորոգումների ժամանակ օգտագործվել է նաև փոքր չափերի անմշակ քարեր։

Վանքին կից շինություններն ավերակ են։

## Ծանոթագրություններ

## Արտաքին աղբյուրներ
*Քեսաբի շրջանի պատմական հուշարձանները 

Կատեգորիա:Վանքեր այբբենական կարգով
Սուրբ Հռիփսիմե եկեղեցի (Բառնաուլ)

**Սուրբ Հռիփսիմե եկեղեցի, Բառնաուլ** քաղաքում գտնվող կրոնական կառույց։ Պատկանում է Մայր Աթոռ Սուրբ Էջմիածնի Ռուսաստանի և Նոր Նախիջևանի հայոց թեմին, գտնվում է Ռուսաստանի Ալթայի երկրամասում։ Համակարգում է Բառնաուլում բնակվող առաքելական ռուսահայության հոգևոր կյանքը։

## Պատմություն
Սուրբ Հռիփսիմե եկեղեցու շինարարությունը սկսվել է Ալթայի երկրամասի հայկական համայնքի նախաձեռնությամբ։ 2001 թվականին Հայ Առաքելական եկեղեցու Նոր Նախիջևանի և Ռուսաստանի թեմի եպիսկոպոս Եզրասն օծել է եկեղեցու հիմքը։ Եկեղեցու կառուցման համար միջոցները ստացվել են Ալթայի երկրամասի հայերի, Հայաստանի բնակիչների և Ռուսաստանի այլ մասերում բնակվող հայերի նվիրատվություններից։

### Բացում
Ըստ պաշտոնական վիճակագրության՝ Բառնաուլում ապրում է 15000 հայ։ Եկեղեցու բացմանը 2008 թվականի հոկտեմբերի 15-ին մասնակցել է շուրջ հազար մարդ։ Հայերը ժամանել են Սիբիրի այլ շրջաններից։ Օծման արարողությանը մասնակցել է Հայ եկեղեցու հոգևորականության պատվիրակությունը՝ Գարեգին Բ կաթողիկոսի գլխավորությամբ։ Ն.Ս.Օ.Տ.Տ. Գարեգին Բ կաթողիկոսը կատարել է օծման արարողությունը. սուրբ յուղով օծել է բեմը, մկրտության ավազանը, տաճարի պատերը։ Արարողությունն ուղեկցվել է հայերեն օրհներգությամբ։

Եկեղեցու բացման արարողության ժամանակ Գարեգին Բ կաթողիկոսն ասել է.

Դրանից հետո Ամենայն Հայոց Կաթողիկոսը ծառեր է տնկել տաճարի առջևի հարթակում։ Գարեգին Երկրորդը խաչեր է բաժանել և օրհնել է հայերին՝ շնորհավորելով նրանց Աստծո նոր տան օծման կապակցությամբ։

Բառնաուլի և Ալթայի սրբազան եպիսկոպոս Մաքսիմը Գարեգին Բ-ին ծաղիկներ է նվիրել՝ ընդգծելով երկու եկեղեցիների՝ հայկական և ռուսական, դարավոր փոխըմբռնումը և նրանց երկարամյա բարեկամությունը։ Եպիսկոպոս Մաքսիմը հայ և ռուս ժողովուրդների հիմնական հոգևոր արժեքն է համարում նրանց հոգևոր ազգակցությունը։

## Ներկա վիճակ
Եկեղեցու օծման օրը՝ ամեն տարվա հոկտեմբերի 19-ին, եկեղեցում մատուցվում են պատարագներ։

## Ծանոթագրություններ

## Արտաքին հղումներ
* Եկեղեցին քաղաքի քարտեզի վրա

Կատեգորիա:2008 հիմնադրումներ Ռուսաստանում
Կատեգորիա:21-րդ դարի հայկական վանքեր և եկեղեցիներ
Կատեգորիա:Բառնաուլի եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ռուսահայ առաքելական վանքեր և եկեղեցիներ (Ռուսաստան և Նոր Նախիջևան)
Խարխափուտ

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Խարխափուտ** (նաև՝ Խրխափոր), գյուղ Արցախի Հանրապետության Շահումյանի շրջանում։

## Աշխարհագրություն
Գյուղը գտնվում է Ներքիշեն ավանից 5 կմ արևելք՝ Սևջուր գետի աջ կողմում՝ ծովի մակերևույթից 780-820 մ բարձրության վրա։ Գյուղում կա նաև նույնանուն վտակ, որը գնալով խառնվում է Գորանի գետակին։

## Պատմություն
Գյուղը իր անունը ստացել է համանուն հին գյուղից, որը գտնվում էր ձորի մեջ (փոր=ձոր), գյուղը ժամանակի ընթացքում մի քանի անգամ ամայացել է և նորից վերաշինվել է։
Վերջին անգամ գյուղը դատարկվել է 18-րդ դարի վերջում և նորից բնակեցվել է տեղացի խրխափորցիներով 19-րդ դարի 80-ական թվականներին, և քանի որ երկու գյուղերն էլ գոյատվեում էին միասին, դրանք տարբերելու համար ստացել են Հին և Նոր Խրխափոր անունները։
1894-1895 թվականներին գյուղը պատկանում էր Գրիգոր, Հովսեփ, Գերասիմ, Մելիք, Բեգլարյաններին;
Հայ-թաթարական ընդարումների ժամանակ՝ 1906 թվականի օգոստոսի վերջին, տակնուվրայ արին գյուղը։
1920 թվականին մարտ-ապրիլ ամիսներին գավառի հայաբնակ մյուս գյուղերի նման թաթարներն ամբողջությամբ ավերում են նաև Խրխափորը ( բնակիչները սպանդից ազատվում են փախուստով)
1970-ական թվականներից՝ ադրբեջանական իշխանությունների սաստկացող ազգային խտրական վերաբերմունքի պատճառով գյուղը սկսում է դանդաղ քայքայվել, իսկ 1992 թվականի հունիսի 13-ին ամբողջությամբ կիսում շրջանի հայկական բնակավայրերին բաժին հասած օրհասը և մինչև այժմ գտնվում է ադրբեջանցիների վերահսկողության ներքո։

### Պատմամշակութային հուշարձաններ
Գյուղն ուներ գեղեցիկ քարաշեն եկեղեցի՝ կառուցված Մելիք-Բեգլարյանների կողմից։ Աչքի էր ընկնում նաև Մելիք-Բեգլարյանների առանձնատունը։ Խարխափուտի մոտ գտնվում էր Կողեր կոչված գյուղատեղին, որտեղ կար ավերակ վանք։

## Բնակչություն
Մինչև 1880-ական թվականների կեսերը խրխափորցիները բնակվում էին համանուն հին գյուղում, բայց դրանից հետո գրեթե բոլորը նորահիմն նույնանուն գյուղ են փոխադրվել։ 
Խրխափորը գավառի սակավաբնակ գյուղերից էր։ Առավել ծաղկուն շրջանում՝1910-թվականների վերջերին, դատելով վիճակագրական տվյալների համադրումից, ունեցել է մոտ 300 բնակիչ։
1920 թվականի դրությամբ Խրխափորում էր բնակվում Մեծ եղեռնը վերապրած 39 հայ գաղթական (15-տուն), որից 7 տունը Վան քաղաքից էր, 2-ը Շատախ գավառի Խումար գյուղից, 1-ական տուն էլ՝այլ վայրերից։

Գյուղի թվաքանակը ըստ վիճակագրական տվյալների ժամանակագրության աղյուսակի։

Խրխափոր գյուղի գլխավոր հատակագիծը ըստ Google Earth-ի՝2009 թվականի արբանյակաին լուսանկարի (գրաֆիկական մշակումը՝ Ա․ Հակոբյան, 2018 թվական)

## Տնտեսություն
Խրխափորցիները զբաղվում էին, անասնապահությամբ, մետաքսագործությամբ, բայց առավելապես այգեգործությամբ զբաղվող խրխափորցիները նաև ցանում էին բամբակ։ 
Գյուղում եղել է պաղլեղի (շիբ) հանք։

## Ծանոթագրություններ

Կատեգորիա:Արցախ
Կատեգորիա:19-րդ դար
Կատեգորիա:Լքված բնակավայրեր
Կատեգորիա:Խարխափուտ
Կատեգորիա:Շահումյանի շրջանի համայնքներ
Ֆարհադ Մոլլազադե

**Ֆարհադ Էդհեմ օկլի Մոլլազադե** (, ), Ադրբեջանցի ճարտարապետ, 2000 թվականից Ադրբեջանի ճարտարապետների միության փոխնախագահ։ 2007 թվականից նա Ադրբեջանի ճարտարապետների միության խորհրդի քարտուղարն է։ Նա ստացել է «Ադրբեջանի Հանրապետության վաստակավոր ճարտարապետ» պատվավոր կոչում ՝ Ադրբեջանի նախագահ Իլհամ Ալիևի 2016 թվականի նոյեմբերի 25-ի հրամանով։

## Կենսագրություն
Ֆարհադ Մոլլազադեն ծնվել է 1958 թվականի սեպտեմբերի 12-ին Բաքու քաղաքում։ Ֆարհադ Մոլլազադեն, ով 1980 թվականին ավարտել է Ադրբեջանի քաղաքացիական ինժեներների ինստիտուտը, հետագայում աշխատել է «Դենիզնեֆտեգազի պետական նախագծի» ինստիտուտում։ 1987 թվականին նա դարձել է Ադրբեջանի Գիտությունների Ակադեմիայի ճարտարապետության և արվեստի ինստիտուտի ասպիրանտ։ 1989 թվականին դարձել է ճարտարապետների միության անդամ։

1990 թվականից աշխատել է որպես ճարտարապետության և արվեստի ինստիտուտի ավագ գիտաշխատող։ Իր գործունեության ընթացքում եղել է ավելի քան 40 գիտական աշխատությունների և 12 նախագծերի հեղինակ։ Նա բազմիցս շահել է ազգային և միջազգային մրցույթներ։

Մինչև 2004 թվականը նա աշխատել է ԱԳԱԱ ճարտարապետության և արվեստի ինստիտուտում։ Մինչև 2020 թվականի հուլիսի 3-ը նա աշխատել է Արտաքին գործերի նախարարությունում։

Ադրբեջանի նախագահ Իլհամ Ալիևի 2016 թվականի նոյեմբերի 25-ի թիվ 2426 հրամանով Ֆարհադ Մոլազադեն ստացել է «Ադրբեջանի Հանրապետության վաստակավոր ճարտարապետ» պատվավոր կոչում։

## Ծանոթագրություններ

Կատեգորիա:Ադրբեջանցի ճարտարապետներ
Սուրբ Աստվածածին եկեղեցի (Քեսաբ)

**Սուրբ Աստվածածին եկեղեցի (Քեսաբ)**, Հայ առաքելական եկեղեցի, գտնվում է Քեսաբի կենտրոնական թաղամասում, կառուցվել է 18-րդ դարում, երկու անգամ նորոգվել է՝ 1809 և 1880 թվականներին։

## Ճարտարապետություն
Եկեղեցին ուղղանկյուն եռախորան է, ունի երկու մուտք՝ հարավից և արևմուտքից։ Սրահը լուսավորվում է արևմտյան ճակատից երեք և հարավային ճակատից բացված չորս լուսամուտներով։ 1903 թվականին եկեղեցուն կցվում է արևմտյան զանգակատունը, իսկ 1970-ական թվականներին՝ արևելյանը։ 1950-ական թվականներին կառուցվել է գմբեթը, իսկ 1970-ականներին՝ երկաթբետոնե ծածկը։ Եկեղեցու որմերին և շրջաբակում առկա են բազմաթիվ արձանագրություններ։

## Ծանոթագրություններ

Կատեգորիա:Հալեպի թեմի վանքեր և եկեղեցիներ
Կատեգորիա:20-րդ դարի հայկական վանքեր և եկեղեցիներ
Կատեգորիա:Քեսաբի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Աշխատանքի պաշտպանության համաշխարհային օր

[thumb|[Խորհրդանիշ]]
**Աշխատանքի պաշտպանության համաշխարհային օր**, տոն, որը նշվում է ամեն տարի՝ ապրիլի 28-ին։ Սա նաև աշխատավայրում զոհված կամ վնասվածքներ ստացած աշխատողների հիշատակի միջազգային օրն է։

## Պատմություն
Աշխատանքի պաշտպանության համաշխարհային օրվա պատմությունը սկսվել է 1989 թվականից, երբ արհմիություններն ու աշխատողները «զոհված աշխատողների հիշատակի օր» են անցկացրել Ամերիկայի Միացյալ Նահանգներում և Կանադայում՝ ի հիշատակ նրանց, ովքեր տուժել կամ զոհվել են աշխատավայրում։ Տասը տարի անց մոլորակի ավելի քան 100 երկրում անցկացվել են ակցիաներ և միջոցառումներ, որոնք ուղղված են մարդկանց և պաշտոնյաների ուշադրությունը աշխատանքի պաշտպանության հետ կապված տարբեր խնդիրների վրա հրավիրելուն։

Աշխատանքի միջազգային կազմակերպությունը, պաշտոնապես սահմանելով այդ օրը, նպատակ ուներ ուշադրություն հրավիրել խնդրի մասշտաբների վրա։ Կազմակերպության տվյալներով՝ աշխատավայրում օրական 5-6 հազար մարդ է մահանում, ընդ որում՝ ամեն տարի այդ թիվն ավելանում է մոտավորապես 10%-ով։ Հաճախ են հանդիպում նաև այն դեպքերը, երբ այդ զոհերը կապված են գործատուի՝  անվտանգության տեխնիկայի մասնակի կամ ամբողջական անտեսման հաշվին արտադրության ծախսերը խնայելու ցանկության հետ։

ԱՄԿ-ն երբեք չի ընդունել գործատուի համար հարմար այն պնդումը, որ արտադրության և մասնագիտական հիվանդությունների դժբախտ պատահարները «աշխատանքի անբաժանելի մասն են»։

## Օրվա թեմա
* 2018՝ «Աշխատանքի պաշտպանություն․ խոցելի են հատկապես երիտասարդ աշխատողները»

## Ծանոթագրություններ

## Արտաքին հղումներ
* Աշխատանքի պաշտպանության համաշխարհային օր (պորտալ «տոների օրացույց»)
* Աշխատանքի պաշտպանության համաշխարհային օրվա խորհրդանշանը

Կատեգորիա:Ապրիլի տոներ
Կատեգորիա:ՄԱԿ-ի միջազգային օրեր
Կատեգորիա:Արհմիություններ
Կատեգորիա:Տոներ այբբենական կարգով
Օտարը (հեռուստասերիալ)

**Օտարը**, հայկական քրեական, մելոդրամա հեռուստասերիալ։ Ցուցադրվել է Շանթ Պրեմիում հեռուստաալիքով։ Պրեմիերան տեղի է ունեցել 2017 թվականի մարտի 13-ին և ավարտվել է 2017 թվականի հուլիսի 28-ին։

Սերիալի մեծ մասի իրադարձությունները տեղի են ունեցել Երևանում։

Սերիալի ցուցադրվել է նաև Շանթ հեռուստաընկերության եթերում։

## Սյուժե
Գոռը, Նենեթը և Արսենը ապրում են իրար հարևանությամբ, սովորում են նույն դպրոցում, մտերիմ ընկերներ են։

Նրանցից յուրաքանչյուրն ունի իր ապրումները, որոնք փակ են անգամ ամենամտերիմ ընկերների առջև։

Արսենի և Նենեթի սիրո մասին Գոռն իմանում է շատ ուշ, երբ ինքն էլ արդեն սիրահարված է Նենեթին։

Այս ամենին զուգահեռ` բոլորի համար անհասկանալի պատճառներով ձերբակալվում է Գոռի հայրը։ Այսուհետ տղայի ուսերին է լինելու ընտանիքի մասին հոգ տանելու պատասխանատվությունը։

Ժամանակից շուտ կյանքի դժվարություններին հանդիպելով՝ Գոռն ստիպված է ճակատագրական ընտրություն կատարել` դառնալ Նենեթի և Արսենի բաժանության պատճառ, թե՞ ազատել ճանապարհն ընկերոջ համար։

Գոռի, Արսենի և Նենեթի ծնողների շուրջ հյուսվող պատմությունը մութ վարագույր է, որի հետևում թաքնված են ամենաանսպասելի գաղտնիքներ։

Սերիալը երեք հերոսների սիրային եռանկյունու շուրջ ծավալվող պատմություն է, որի ընթացքում հերոսները ստիպված կլինեն պայքարել հանուն երջանկության` հասկանալով, որ ոչինչ չի տրվում առանց պայքարի։

## Դերերում

*

## Ծանոթագրություններ

## Արտաքին հղումներ
* 
* 

Կատեգորիա:2017 հեռուստասերիալներ
Կատեգորիա:Շանթ հեռուստաընկերության նախագծեր
Կատեգորիա:2010-ականների հայկական հեռուստասերիալներ
Կատեգորիա:Հայկական հեռուստասերիալներ